Diari Oficial de la Generalitat Valenciana


Sumari del DOGV 1582, del 09-07-1991 (1991/822030)

RESOLUCIÓ de 10 d'abril de 1991, del Conseller d'Obres Publiques, Urbanisme i Transports, per la qual s'aprova el projecte de modificació puntual sobre normativa d'aparcaments del Pla General d'Ordenació Urbana de Benicassim.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1582

Data del DOGV
:   09-07-1991

Secció del DOGV
:   ALTRES DISPOSICIONS

Número del document
:   1991/822030


Data del document
:   10-04-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 10 d'abril de 1991, del Conseller d'Obres Públiques, Urbanisme i Transports, per la qual s'aprova el projecte de modificació puntual sobre normativa d'aparcaments del Pla General d'Ordenació Urbana de Benicàssim.  
Vist l?expedient relatiu al projecte de modificació puntual sobre normativa d'aparcaments del Pla General d'Ordenació Urbana de Benicàssim.  
Antecedents de fet  
Primer  
L'Ajuntament de Benicàssim aprovà inicialment el projecte el 4 d'octubre de 1990 i, després d'un període d'informació pública d'un mes en què hi hagué una al·legació, l'aprovà provisionalment el 29 de novembre de 1990.  
Segon  
El projecte consta de memòria descriptiva i justificativa, ordenances i estudi Econòmic i financer, i també d'estudi d'impacte ambiental.  
Tercer  
La modificació té per objecte duplicar les reserves d'aparcament per habitatge i regular la distribució d'aquestes a l?interior de la parcel·la de forma que no siga substituït el medi enjardinat per una superfície àrida. Per a això s'estableixen uns coeficients mínims per tal de conservar els jardins i, fonamentalment, la massa arbòria. L'àmbit de la modificació s'extén a les zones del sòl urbà d'edificació oberta en què s'autoritza l?ús residencial d'habitatges en bloc, en filera o unifamiliar aïllada i aparellada. En virtut d'això es modifiquen les disposicions sobre aparcament dels articles 73, 74 i 76 de les normes urbanístiques del pla general. S'estableix una dotació de 2 places d'aparcament per habitatge. A més, la superfície mínima de reserva per habitatge en apartaments es fixa en 50 m2/hab. (incloent, a més de l?espai reservat, les dues places d'aparcament, la part proporcional de vials d'accés i passos per a vianants). Quan es tracta d'usos distints a habitatge es reserva 1 plaça per cada 20 m2 de local o àrea destinada al públic. Per acabar, en l?ús d'aparcaments s'haurà d'enjardinar, com a mínim, el 30% de la superfície de la parcel·la.  
Consideracions tècnico-jurídiques  
Primera  
La tramitació és correcta d'acord amb el que exigeix l'article 41 de la Llei del Sòl per remissió a l'article 49 del mateix text legal i la seua documentació és adequada i suficient, tenint en compte l'objecte de la modificació plantejada, i el contingut d'aquesta s'ajusta a les determinacions establides en l'article 161, en relació amb el 37 del reglament de planejament urbanístic.  
Segona  
S'ha de reiterar la consideració realitzada per la Comissió Territorial d'Urbanisme en sessió de 17 de gener de 1991, que elevà al Conseller d'Obres Públiques, Urbanisme i Transports la preocupació que el Pla General d'Ordenació Urbana de Benicàssim fou aprovat per la Comissió Provincial d'Urbanisme en sessió de 24 d'octubre de 1984. Des de desembre de 1989 hi ha hagut dotze modificacions puntuals i a la vista del temps transcorregut des de la seua aprovació, es fa evident la necessitat d'adaptació a les noves circumstàncies i criteris urbanístics que han sobrevingut, cosa que exigeix la necessària revisió de l?esmentat pia, de manera que queden reflectides totes les modificacions realitzades i totes aquelles que puguen seguir plantejant-se, motivades per l?elecció d'un model territorial ajustat a les necessitats reals de la població i a l'interés general comunitari, alhora que les disposicions que siguen d?aplicació de la Llei 8/1990, de 25 de juliol, de Reforma del Règim Urbanístic i Valoracions del Sòl.  
Tercera  
El Conseller d'Obres Públiques, Urbanisme i Transports és l'autoritat competent per a aprovar definitivament el projecte de referència, després de l?informe d'aquesta Comissió Territorial d'Urbanisme, segons que estableix l'article 3.2 i 15.2 del Decret 137/90, de 30 de juliol, del Consell de la Generalitat Valenciana, resolc:  
Aprovar definitivament la modificació puntual del Pla General Municipal d'Ordenació Urbana de Benicàssim relativa a normativa sobre aparcaments.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 10 d'abril de 1991.   
El Conseller d'Obres Públiques, Urbanisme i Transports: Eugenio Burriel de Orueta.